Ken mekaar se erotiese plekke | Timothy Kieswetter's Blog oor Gesonde Seksualiteit
Ken mekaar se erotiese plekke
Posted on May 27, 2011 by Timothy Kieswetter
Gesonde Seks Vrydag Huiswerk #1
Wanneer ek paartjies uitvra oor hulle liefde roetines dan is dit altyd vir my verstommend hoe vinnig hulle deur die voorspel deel spring om by die seks deel uit te kom. En die wat wel voorspel doen, is beperk tot soene en ’n bietjie mekaar se genitalia gryp en vryf.
Onthou terug toe julle nog net uitgegaan het, die speletjies wat julle uit gedink het net om aan mekaar te raak, te kielie en te vryf. Die rede hoekom baie huwelike hulle verliefdheid gevoel verloor vir mekaar is want hulle is nie meer sensueel met mekaar nie.
Die verskil tussen sensualiteit en seksualiteit is die doel wat na gejaag word. Seksualiteit se doel is altyd orgasme, waar die doel van sensualiteit is om te flirt, terg en te verly. Seksualiteit is baie gefokus op jou eie plesier waar sensualiteit meer gefokus is op jou maat se plesier.
Ek gee vir julle ’n prentjie van ’n man en ’n vrou se liggaam. Neem tyd en merk al jou erotiese plekke op jou liggaam. Jy gaan geneig wees om dadelik die genitalieë te merk, maar ek wil hê jy moet ’n bietjie meer jou liggaam verken. Weet jy dat jou vel is jou grootste orgaan en het BAIE verskillende erotiese plekke.
So die Gesonde Seks huiswerk vir die naweek is om jou erotiese plekke te identifiseer en dan om te kyk of jy nie meer erotiese plekke kan verken of versterk nie.
Die voordeel is wanneer jy jou erotiese plekke versterk het, kan jy daardie sensualiteit saam met jou neem wanneer julle oorbeweeg na seksualiteit. Bv. As jou vrou se grootste erotiese plek op haar lyf haar ore is, dan sal jy volgende keer wanneer julle seks het, dit vryf saam met julle ritmiese seks bewegings. As jou man se erotiese plek sy nippels is, maar seker jy lek, byt of knyp dit soos wat hy jou penetreer. Hierdie sal soos ’n turbo op ’n kar wees.
Wanneer julle mekaar se erotiese plekke meer aandag begin gee, sal nie net die voorspel lekkerder raak nie, die intensiteit van orgasmes wat julle sal bereik tydens die seksuele deel van julle liefde-making sal astronomies ook wees.
(As jy nog nie deel is van Gesonde Seks se Facebook bladsy nie, word jy hartlik uitgenooi om saam te kom gesels http://www.facebook.com/gesondeseks)